मलिक चौटाला से सावधान रहे जाट समाज : कंबाेज
रानियांके पूर्व विधायक कृष्ण कंबोज ने कहा कि जाट सम्मेलन में यशपाल मलिक ने डेरा सच्चा सौदा सिरसा पर टीका-टिप्पणी की है जो उचित नहीं है। उन्होंने कहा कि मलिक ने आज तक समाज के लिए क्या किया है और कुछ करने की बजाए समाज को तोड़ने का काम किया है।
डेराजोड़ता है, तोड़ता नहीं
उन्होंनेकहा कि डेरा सच्चा सौदा द्वारा समाज को जोड़ने का काम किया जाता है। पिछले 65 वर्षों से डेरा ने अनेक सामाजिक कुरीतियों को समाज से समाप्त करने का काम किया है। भ्रूण हत्या, शराब नशा, मांसाहार, दहेज प्रथा आदि सहित अन्य बुराइयों को समाज से दूर करने का काम किया है। लोगों को बुराइयों से बचा कर समाज में जीना सिखाया है। डेरा सच्चा सौदा सर्व धर्म संगम है। जो सभी धर्मों को आपस में मिलकर चलना सिखाता है। पूर्व विधायक ने आरोप लगाया कि यशपाल मलिक और इनेलो नेता अभय सिंह चौटाला जाट समाज को खत्म करने का काम कर रहे हैं। जाट समाज के युवाओं को बरगला कर उनका भविष्य अंधकार की ओर धकेल रहे हैं और अपने बेटों को उच्च शिक्षा दिलवाने के लिए विदेशों में भिजवाया हुआ है। ये अपने बेटों को आरक्षण की आग में क्यों नहीं उतार रहे हैं। आरक्षण के मामले में उतरेंगे दूसरे जाटों के बेटे। इनके बेटे तो लग्जरी गाड़ी में घूमते हैं। दूसरे लोगों के बेटों को आरक्षण की आड़ में मरवाना चाहते हैं। जाट समाज के लोगों को इनकी राजनीति से बचना चाहिए। सरकार को भी यशपाल मलिक पर हरियाणा में घूमने पर पाबंदी लगानी चाहिए।
awa_Deva awa_Deva hin_Deva hin_Deva